Violante Bivar e Velasco

Violante Atabalipa Ximenes de Bivar e Velasco (Salvador da Bahia, 1817ko abenduaren 1a – Rio de Janeiro, 1875eko maiatzaren 25a) brasildar idazle, kazetari eta argitaratzaile feminista izan zen.

 Bizitza 
1817ko abenduaren 1ean jaio zen Salvador da Bahian. Umea zela, amarekin eta aitonarekin bizi izan zen aita Rio de Janeiron zegoen bitartean, eta hezkuntza ona jaso zuen. Azkenean familia osoa Rio de Janeirora joan zen bizitzera. 1845ean, João Antonio Boaventura tenientearekin ezkondu zen, baina urte batzuk geroago alargundu zen. Aberatsa zen, errenta independentea zuen eta bere lana finantzatu ahal izan zuen. Brasilen goi-mailako hezkuntzatik emakumeak baztertzearen aurka zegoen.

1852an, Juana Paula Manso de Noronhak Jornal das Senhoras aldizkari feminista sortu zuen, eta Velascok han kolaboratu eta edizioa sustatu zuen. Jornal das Senhorasek emakumeen ezaugarri positiboak sentsibilizatu, emakumezkoen hezkuntza defendatu eta emakumeen intereseko beste gai batzuk jorratu zituen. Velascoz gain, Gervasia Nunenzia Pires dos Santosek ere lan egin zuen han. Aldizkaria 1855eko abendura arte argitaratu zen.

Violante Bivar e Velascok literatura-lanak ere itzuli zituen. 1874an, beste aldizkari bat sortu zuen, O Domingo, Brasilgo emakumeen eskubideak defendatu eta eztabaidatu zituena.

Brasilgo Inperioko Kontseiluko kide eta Rio de Janeiroko Kontserbatorio Dramatikoaren sortzaile eta zuzendaria izan zen.

1875eko maiatzaren 25ean hil zen Rio de Janeiron.

 Erreferentziak 

 Kanpo estekak 

Kategoria:Salvadortarrak (Bahia)
Kategoria:Brasilgo kazetariak
Kategoria:Emakume kazetariak
Kategoria:XIX. mendeko kazetariak
Kategoria:Brasilgo idazleak
Kategoria:Portugesezko idazleak
Kategoria:XIX. mendeko emakume idazleak
Kategoria:Idazle feministak
Kategoria:Brasilgo feministak
Kategoria:Emakume argitaratzaileak
Kategoria:Rio de Janeiron hildakoak